  Виталий Пронин Шаерысьтымы вань городъёсын нимысьтыз ГТО-я центръёс кылдытэмын. Со центръёсын сяна, шаерамы ортчылӥсь бадӟым ӵошатсконъёс дыръя но ГТО-лэсь куронъёссэ быдэстыны луоно.Али арнялы быдэ спортъя бадӟым ужрадъёс луозы: 27-тӥ сентябре - «Нациослэн кроссы», 3-тӥ октябре - пыдын ветлӥсьёслэн нуналзы, 4-тӥ октябре - «Удмуртиысь кругосветка».- Нырысетӥ ужрадын кужмо спортсменъёс вожвылъясько, кык мукетаз адямиос стартэ пото тазалыксэс юнматон понна, - веранзэ азьланьтӥз министр. - Ижын сяна, та ужрадъёс ёросъёсын но ортчо. Кылсярысь, «Нациослэн кроссы» Кез, Кизнер, Сьӧлта, Ува но Шаркан ёросъёсын но Вотка, Глазов, Можга но Сарапул городъёсын луоз, нош «кругосветка» - вылӥ верам городъёсын но 13 ёросын. Котькудӥз сое ас сяменыз радъя. Ижын улӥсьёсты, кылсярысь, алӥ-зы ни: 5 иськеме потыны лэземын покчиослы но арлыдоослы гинэ. 3-тӥ октябре Ижысь Правительстволэн юртэз дорысен 11 часын вань мылкыд карисьёслы старт сётэмын луоз.Удмуртия туэ нырысьсэ итӥське пыдын вамышъясьёс борды. 3-тӥ октябре Ижысь Правительстволэн юртэз дорысен 11 часын вань мылкыд карисьёслы старт сётэмын луоз. Пыдын вамышъяны мылкыд карисьёс троссэ 5-7 иськем ортчозы, мукет сямен вераса, 7-10 сюрс вамыш. Та нуналэ Россиысь 11 городысь пыдын ветлыны яратӥсьёс понна огдыре старт сётӥськоз, ужрадэз телевизор пыр возьматозы. Нимысьтыз старт сётӥськоз на скандинав амалэн вамышъясьёслы но инвалид спортсменъёслы.Валентина Емельянова Туспуктӥз Александр Горбунов Теги: ГТО  